Sanusi Lamido Sanusi (An haife shi 31 ga watan Yuni, 1961). Dan gidan sarautar Kano ne kuma tsohon Shugaban babban bankin Nijeriya. A yanzun sarkin Kano na 14, an nada shi sarauta ne a ranar 8 ga watan Yunin shekara ta 2014 bayan rasuwar tsohon sarkin Kano Ado Bayero. Sarki Sanusi ma'aikacin banki ne, wanda shine tsohon Shugaban Babban Bankin Nijeriya. Wanda yarike mukamin tun daga 3 ga watan Yuni shekara ta 2009, da yayi tsawon shekara biyar akai, kamar yadda dokar mukamin ya tabbatar amma sai dai Sanusin bai cika shekarunsa ba inda tsohon shugaban kasa na waccan lokaci, wato Goodluck Jonathan ya tsige shi a ranar 20 ga watan February 2014, sanadiyar Sunusin ya bankado wani zargi na badakalar $20 billion a hukumar matatar man fetur na kasa (NNPC). Sanusi jika ne na Sarkin Kano Muhammadu Sanusi I, Sarki na 11th cikin sarakunan Fulani Na Kano. Ma'aikacin banki ne kuma babban mutum ne, Malamin addinin musulunci ne da ake girmamawa. Tun bayan sauke sarkin Kano Sanusi na II da gwamnatin jaha ta yi daga sarautar Kano, inda ya koma jihar Legas da zama, tsohon sarkin ya kai ziyarar sa ta farko a jihar Kaduna a ranar 23 Augusta 2020.